Man (48) tydens inbraak doodgeskiet | Netwerk24
Deur Kaveel Singh, News24 30 Maart 2019 20:42
Die polisie ondersoek ’n saak van moord ná die skietdood van ’n 48-jarige man van Homelake, Randfontein, tydens ’n inbraak Vrydagaand.
Kapt. Kay Makhubela sê die polisie is na die toneel ontbied nadat ’n verbyganger die lyk voor die huis gewaar het.
“Ons kan nog nie die motief vir die moord bevestig nie, maar ons ondersoek die saak.”
Ross Campbell, ER24-woordvoerder het bevestig dat paramedici Saterdagoggend net na 10:00 na die toneel ontbied is.
“Die man het ’n geweerskoot deur sy bekken gehad en is op die toneel dood verklaar.”
Meer oor: Randfontein | Moord | Inbraak | Polisie-Ondersoek | Misdaad